Peùar aerouantig 4    - Un dei, e laras Genero, am-eus kavet un dorn e-barh ur sah veaj a  linenn  karr-nej.  - E gwirione ? e respontas Monoghan heb boud dedennet erbed.  - Trohet da niveo an azorn, e laras Genero hoah. E oen eid reboursein.  - Ya, e laras Monoghan, boudzo tut èl-sen.    Ean a hejas e benn trema ar  poubellenn e-men ar bruchet goaduz a oa  berped en e sah plastik gwer.  - Ar peh on-eus aman a zo ur pell tamm kig yenn, e laras ean da Vrown.  Brown a hejas e benn heb respont.  - Medesinour ar lezenn a zo bet galvet ?  - Galvet am-eus han deg munud zo.  - Dan nebeutan nho-po ket afer ag un ambulans eid an den-man, e  laras Monoghan dun daol. Ur sah bouid a vo eroalh.  Hen a choarhas deuz e fentusell dehan.  - Ur goaz eo, dar hetan gwel, neo ket ? eme  ean. Divronn erbed, ha  ken bleo war ar bruched.  - An dorn am-boe kavet a oa un dorn goaz ive, e laras Genero. Eun dorn  braz ha kigenneg. Boud oen evid reboursein.  - Souehuz eo pegen a gorfou trohet e tammouigou a gaver er gêr-man, e  laras Monoghan.  - Malloch tu, da me e laret an dra-ze! e hirvoudas Genero.  Monoghan en em droas dedaltoñ.  - Hwi eo ho-peus kavet an dra-ze ?  - Euh, ya, e respontas Genero un tammig stoket ged ar gir.  - Hag e-barh ar  poubellenou arall ?  - Nam... nam-eus ket sellet, e valibouzaz Genero en ur chonj ne oa  ket eid padein tammou arall.  - Ho fall deoh e sellam breman ?  - Eh! Ne lakeit ket ho pizied aman, hwi ho taou! E huchas unan deuz an  teknisianed.    Genero a lakaas e zorn en ur mouchoued ha e derouas digorein ar  poubellennou. Nitra spontuz all ne oa ket.  - Neuzen nameid on-neus ar bruched, e laras Monoghan.  - Salud dach! e laras medesinour ar lezenn pa arruas er  vali. Petra  peus evidoun ?  - Mann nameit ar bruched-man, e laras Monoghan en ur ziskoein an dra.  Ar medesinour a hejas e benn diar ar boubellen digoret.  - Mad tre, eme ean. Petra fall deoh e ran ? Ur paper hag a lar eo marù  e gwirione ?  - Un ide bennag diarbenn an eur pa hen zo marùet.  - Red vo gortoz an aotopsi evid gouzoud.      Ж      Hawes ne oe ket dillet teo. Na dok na gravatenn. Un avel dous a  dremene en e vleo rouz. Ar miz  Here-ze a oa plijuz èl an neve-hanv e  Manéiou ar Rehier. Marie Sebastiani a zisplege:  - Jimmy zo an den youank hag a laboura genem. Ean a vleina ar  gamionetenn  peb weh pa ram un arvest. Sikouar a ra eid charjein ha  diskarg.  - Ho laosket en-neus dirag ar lise hirio ?  - Èl rezon.  - Ho sikouret en-dens eid sortiein ar material deuz ar gamionetenn ?  - Evel boaz.  - Sellet en-deus an arvest ?  - Nen-deus ket. Nouian ket da venn hen zo aet e-pad an  arvest.  Marteze ean da zebr un tammig. An dra sur e ouie penaoz e oa red dehoñ  boud aman etre pemp eur ha pemp eur hanter.  - Mad tre. E peleh ema breman, Jimmy ?  - Nouian ket erbed. Ped eur eo dho montr ?  Hawes a sellas e vontr  - Hweh eur pemp.  - Neuzen nouzon ket e gwirione e-peleh e hell boud, e huanadas Marie.  Jimmy zo berped dan eur vad.  - Da ped eur ho-peus achuet an arvest ?  - Èl m-eus laret deoh, tro dro pemp eur ur hart.  - Dohtu  ho-peus chanjet ho tillad ?  - Ya vad, ha Frank en-deus graet ar memez tra pemp munud da houde.  - Penaoz e oa gwisket àr ar leur-choari ?  - Ged un dillad lost-pig hag un tok hir, ur jobenn.  - Hag er maez ?  - Pouezuz eo gouzoud ?  - Marteze.  - Neuze, red eo din chonjein un tammig. Bragou glaz. Ur roched sport  glaz, leriou glaz, botou du ha… penaoz ve anùet ar liou-ze ? troed  yar, me gred. Ya, ur chakot koh liou troed yar en-doe. Kravatenn  erbed.  Hawes en-doe tapet e garnet hag a skrive:  - Pe oad eo ho koaz ?  - Peùar ha tregont.  - Pegen uhel eo ?  - Unan metr trihweh ha tri-ugent.  - Ha pouezuz ?  - Pemp kilo ha peùar ugent.  - E vleo ?  - Du.  - E zaoulagad ?  - Glaz.  - Lunedou zo getoñ ?  - Neus ket.  - Gwenn eo deuz e grohenn ?  - Èl-rezon, e respontas Marie.  - Laret ho-peus din dar pellgomz e vevet en ur stad arall.  - Gwir eo.  - E-men, spis ?  - E Collinsworth.  - Ho chomleh ?  - 604 Eden Lane.  - Boudzo un niverenn ranndi ?  - E un tiig eh om e chom.  - Niverenn pellgomz ?  - Tapet, aesoh e vo ma laoskan deoh ur gartenn anehoñ.  - Klasket ho-peus gervel ho ti ?  - Nam-eus ket. Perag em-behe ?  - Nouian ket. Marteze eo aet er gêr en-dro hag en-deus ankouahet  lared deoh. Pe en-dehe chonjet e taet ged Jimmy.  - Nhell ket boud. Boud e oem eid ober koan a-gevred e kêr, hirio.  - Neuze,  hwi zo sur neo ket aet er gêr en-dro ?  - Gwech erbed en-deus bet e-raog.  - Ha Jimmy… Gouzoud a ret e anù tiegeh ?  - Brayne.  - Èl-ma ve distaget ?  - Ged un Y.  - BRAYN ?  - Ged un E dar dibenn.  - BRAYNE ? James Brayne ?  - Se zo.  - E chomleh ?  - Genem ema e vevein.  - E-barh an tiig ?  - En ur ranndi bihan a-us dar garaj.  - Ged ar pellgomz ?  - Ya, met non ket sur gouzoud hoah an niverenn.  - Klaskit, dan nebeutan,  e laras Hawes. Pouezuz eo dem gervel dho ti  eid boud sur neo den erbed e poen aveidoh.  - Lared a ran deoh ur wech all nhell ket boud!  - Pesort gwetur e vleinie ho koaz ?  - Ur Citation a 1984. ged daou zor.  - Pesort liou ?  - Glaz.  - Niverenn ?  - DL 74-3681.  - Hag ar gamionetenn ?  - Ur Ford Econoline eo, a 1979.  - He liou ?  - Bej.  - Gouzout a ret an niverenn ?  - RL 68-7210  - Da pesort anù eo bet rejistret an daou  wetur ?  - Anù Frank.  - An daou a oe dan tu all ag ar stêr ?  - Ya.  - Klaskom kavoud ur pellgomz, ya ? e goulennas Hawes.  - Boudzo unan abarh, e respontas Marie. Met e kollet hoh amzer ma  halvet er gêr.  - Penaoz hellet boud ken sur ?  - Frank nen-dehe laosket gwech erbet e venùegou. Ker tre int.  - Galvom èlkent, piou oèr ?  - Ne dalv ket, e laras Marie ur wech all. Ne servijo da nitra.  Hawes a reas an daou niverenn en-doa notet, hani an ti hag  hani ar  bureo a Sebastiani, med ne voe ket respont. Dan amzer-ze, Marie en-  doa kavet en-dro en heh evor niverenn Jimmy, med den erbed a respontas  da Hawes.  - Mad tre, eme ean. Chomra din labourad. Ho kervel a ran dohtu pam-  bo.  - Penaoz e teuin er gêr ? e drohas Marie.  - Trenou zo betag Collinsworth, nint ket ?  - Ya, met…  - Gelloud a ran ho leuskel dar gar tostan, mar karit.  - Ha toud ar material war ar straed ? Petra vo graet getoñ ?  -  Porhour ar lise a hell en prennein e leh sur, betag e ta ho koaz en-  dro.  - Petra ra chonj deoh eo beo hoah ?  - Sur on nen-deus ket padet nitra spontuz. Marteze en-deus nameid…  - Ensellour, e laras Marie dun taol, non ket sur e karan doned en-  dro henoah.  - Intron…  - Chonj a raen… e hellahen doned genoh dar homisariat, da chwer.  Nhellan ket gortoz du-ze pa zei doereou diar Frank ?  - Ho troed spis eo, intron, met ma dever eo lared deoh e kaveh  merhad  hir hoh amzer.  - Mard eo… posibl e vehe deoh presta din un tammig argant, eùé ?  Hawes a hi sellas eeun, heb respont.  - Eid ar bouid.  Hawes a hi selle en taù.  - Roein e rin dohtu… pa or-bo kavet Frank en-dro. Diaez braz a gavan  ho koulenn an dra-ze, med nameid nebeud a zollarou a zou genein.  Komprenn ret ? Frank hini eo atao hag a zo bet paeet eid on arvestou,  getoñ ema an argant.  - Pegemet, intron ?  - Oh! Hebken eid prenein un hamburger pe  un dra e giz-ze.  - Chonj a ran: pegemet a argant en-doe ho koaz hirio ?  - Kant dollar en-deus degemeret eid ar choari murhuduz. Boud en-doa  eùé mod sur ur villetenn bennag hoah, med nouian ket pegemet.  Neuzen ar laeroni ne oa ket da chonj. Koulskoude, er gêr-man e oa tud  prest dho trohein ar houg nameid evid pemm cents. Hawes en-em  houlennas pegemet argant en-doa getoñ. Ar weh ketan e oa en e vuhe pa  glaske ur viktim kemér ur prest getoñ.  - Chilaouit, eme  ean. Me m-eus naon eùé, pa za ar gir. Gram da getan  ar peh eo red eid ar material, ha da heul e klaskim ni on-daou ur leh  eid debrein koèn.        Ж  .